

PROJEKTS uz 30.09.2024.

vēlamais datums izskatīšanai Attīstības komitējā: 09.10.2024.

domē: 24.10.2024.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2024. gada 24. oktobrī **Nr.**«DOKREGNUMURS»

**Par adreses maiņu objektiem Vēzīšu ielā 12, Garciemā**

Ādažu novada pašvaldības dome izskatīja nekustamā īpašuma ar kadastra numuru [80520080577](https://www.kadastrs.lv/parcels/3500004280?options%5Borigin%5D=parcel) īpašnieka A.U. (personas kods, adrese (turpmāk – Iesniedzējs)) 10.09.2024. iesniegumu (reģ. Nr. ĀNP/1-11-1/24/4555) ar lūgumu mainīt esošo adresi Vēzīšu iela 12, Garciems, Carnikavas pag., Ādažu nov., zemes vienībai un dārza mājai un piesaistīt to citai ielai – Delfīnu ielai. Lūgums ir pamatots ar Ādažu novada būvvaldes prasību izveidot vārtus no Delfīnu ielas, minētā prasība ir iekļauta dārza mājas būvniecības dokumentācijā.

Atbilstoši Nekustamā īpašuma valsts kadastra informācijas sistēmas datiem, Delfīnu un Vēzīšu ielu krustojumā atrodas apbūvei paredzēta zemes vienība ar kadastra apzīmējumu 80520080577, uz kuras ir reģistrēta dārza māja ar kadastra apzīmējumu 80520080577001. Abiem adresācijas objektiem Valsts adrešu reģistra informācijas sistēmā reģistrēta adrese Vēzīšu iela 12, Garciems, Carnikavas pag., Ādažu nov.

Ādažu novada būvvalde ir paredzējusi piekļuvi ar autotransportu zemes vienībai un ēkai no Delfīnu ielas, līdz ar to adreses maiņa ir pamatota.

Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) 9. punktā noteikts, ka pašvaldībai bez personas piekrišanas, izvērtējot konkrēto situāciju, ir tiesības mainīt adresi, ja tā neatbilst šo noteikumu prasībām.

Noteikumu 18.1. apakšpunktā noteikts, ka pilsētās un ciemos apbūvei paredzētu zemes vienību un ēku numurus piešķir no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus;

Noteikumu 20. punktā noteikts, ka ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Pamatojoties uz Pašvaldību likuma 10. panta pirmās daļas 21. punktu un Ministru kabineta 29.06.2021. noteikumu Nr. 455 “Adresācijas noteikumi” 9., 18.1. un 20. punktu, kā arī Attīstības komitejas 09.10.2024. atzinumu, Ādažu novada pašvaldības dome

**NOLEMJ:**

1. Mainīt adresi zemes vienībai un ēkai:

|  |  |  |  |  |  |
| --- | --- | --- | --- | --- | --- |
| **Veiktā darbība** | **Adresācijas objekts** | **Adresācijas objektu kadastra apzīmējumi** | **Adresācijas objektu esošā adrese** | **Kods adrešu klasifikatorā** | **Adresācijas objektu jaunā adrese** |
| 1 | 2 | 3 | 4 | 5 | 6 |
| Maiņa | Zemes vienība, ēka | 8052008057780520080577001 | Vēzīšu iela 12, Garciems, Carnikavas pag., Ādažu nov., LV-2163 | [104036907](https://www.kadastrs.lv/varis/104036907?type=house) | Delfīnu iela 28, Garciems, Carnikavas pag., Ādažu nov., LV-2163 |

1. Pašvaldības Centrālās pārvaldes Administratīvajai nodaļai šo lēmumu nosūtīt Valsts zemes dienestam uz e-adresi un 1. punktā noteikto objektu īpašniekam uz e-pasta adresi.
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

Noraksti:

VZD-uz e-adresi,

@-ADN, NĪN, IDRV

@ -Īpašniekam uz e-pasta adresi.

Nadežda Rubina, 28776519